7. ΑΠΟΦΑΣΙΣ ΥΠΟΥΡΓΩΝ ΚΟΙΝΩΝΙΚΗΣ ΠΡΟΝΟΙΑΣ ΚΑΙ ΟΙΚΟΝΟΜΙΚΩΝ Αριθ. 28921 της 13 Ιουν./6 Ιουλ. 1953 Περί τρόπου εισπράξεως νοσηλείων κ.λ.π. των μη απόρων ασθενών Κέντρων Υγείας. Έχοντες υπ’ όψιν: 1)Το από 8 Οκτ. 1951 Β.Δ/μα «περί κατατάξεως των εκ της Ελληνικής Πολεμικής Περιθάλψεως υπαχθέντων εις την αρμοδιότητα του Υπουργείου Κοινωνικής Προνοίας Κέντρων Υγείας και συνθέσεως του προσωπικού αυτών». 3)Την υπ’ αριθ. 50543/10.2.51 κοινήν απόφασιν των Υπουργών Οικονομικών και Κοινωνικής Προνοίας «περί τρόπου εισπράξεως και διαθέσεως των εκ νοσηλείων εσόδων των Νοσηλευτικών Ιδρυμάτων εν γένει, ως ετροποποιήθη μεταγενεστέρως. 4)Την υπ’ αριθ. 7075/612/22.1.53 (εγκ. 41) εγκύκλιον διαταγήν του Υπουργού Κοινωνικής Προνοίας περί καθορισμού νοσηλείων, εξετάστρων, εγχειρήστρων κλπ. δια τα εν ταις λοιπαίς περιφερείαις του Κράτους εδρεύοντα Κρατικά Ν.Π.Δ.Δ. κλπ. Νοσηλευτικά Ιδρύματα. 5)Το υπ’ αριθ. 125646/14621/31.12.52 έγγραφον της Υπηρεσίας Εντελλομένων Εξόδων του Υπουργείου Κοινωνικής Προνοίας. 6)Το από 26.4.52 Β.Δ/μα περί επεκτάσεως των αρμοδιοτήτων του Νομάρχου κλπ. Φ.Ε.Κ. 158/52, αποφασίζομεν: Εγκρίνομεν όπως η είσπραξις των νοσηλείων εξετάστρων, εγχειρήστρων, εργαστηριακών κλπ. παρά των μη απόρων ασθενών των Κέντρων Υγείας, ενεργείται βάσει του Νόμου 834/48 και της υπ’ αριθ. 7075/612/22.1.53 (εγκ. 41) διαταγής του Υπουργού Κοινωνικής Προνοίας, ως ταύτα καθορίζονται δια τα εν ταις λοιπαίς περιφερείαις του Κράτους εδρεύοντα Νοσηλευτικά Ιδρύματα. Τα ανωτέρω εκ νοσηλείων, εξετάστρων κλπ. έσοδα των Κέντρων Υγείας θα κατατίθενται εις το Δημόσιον Ταμείον της Περιφερείας των και θα εισάγωνται εις τον προϋπολογισμόν των εσόδων του Κράτους (Κεφ 29 άρθρ. 3 οικ. έτους 1952-53) κατά τα εν τη υπ’ αριθ. 50543/51 κοινή αποφάσει οριζόμενα.  Η διάθεσις των εκ νοσηλείων, εσόδων ενεργείται βάσει της υπ’ αριθ. 50543/10.2.51 κοινής αποφάσεως ημών, ως ετροποποιήθη μεταγενεστέρως αποκλειομένης της προσλήψεως προσωπικού.  Η λογιστική εμφάνισις των κατά τ’ ανωτέρω πραγματοποιουμένων εσόδων εκ νοσηλείων κανονισθήσεται δι’ ειδικής αποφάσεως του Υπουργού Κοινωνικής Προνοίας.  Η ισχύς της παρούσης, δημοσιευθησομένης εις την Εφημερίδα της Κυβερνήσεως, άρχεται από 1ης Μαΐου 1953. Για την σύσταση σε κάθε νομό κέντρων υγείας βλ. άρθρ. 14 και επόμενα Νόμ. 1397/7-7 Οκτ. 1983 (ΦΕΚ Α΄ 143), ανωτ. σελ. 96,31. Για την αναβάθμιση των νοσηλευτικών υπηρεσιών στα κέντρα υγείας, βλ. και διατάξεις (άρθρ. 102 και επόμενα) Νόμ. 2071/4-15 Ιουλ. 1992 (ΦΕΚ Α΄ 123) ανωτ. σελ. 96,653. 